CELEX: 62013CN0469
Language: sl
Date: 2013-08-30 00:00:00
Title: Zadeva C-469/13: Predlog za sprejetje predhodne odločbe, ki ga je vložilo Tribunale di Verona (Italija) 30. avgusta 2013 – Shamim Tahir proti Ministero dell’Interno e Questura di Verona

22.2.2014   
            
            
               SL
            
            
               Uradni list Evropske unije
            
            
               C 52/25
            
         Predlog za sprejetje predhodne odločbe, ki ga je vložilo Tribunale di Verona (Italija) 30. avgusta 2013 – Shamim Tahir proti Ministero dell’Interno e Questura di Verona
   (Zadeva C-469/13)
   2014/C 52/44
   Jezik postopka: italijanščina
   
      Predložitveno sodišče
   
   Tribunale di Verona
   
      Stranki v postopku v glavni stvari
   
   
      Tožeča stranka: Shamim Tahir
   
      Tožena stranka: Ministero dell’Interno, Questura di Verona
   
      Vprašanji za predhodno odločanje
   
   
               1.
            
            
               Ali je treba člen 7(1) Direktive 2003/109 (1) razlagati tako, da se pogoj o zakonitem in nepretrganem petletnem prebivanju v državi članici, ki je določen v členu 4(1) Direktive in izpolnitev katerega mora biti dokazana ob vložitvi prošnje za izdajo dovoljenja za prebivanje za daljši čas, lahko nanaša tudi na subjekt, ki ni tisti, ki je vložil prijavo, in ki bi ga nanj vezalo družinsko razmerje v smislu člena 2(3) Direktive?
            
         
               2.
            
            
               Ali je treba člen 13, prvi stavek, Direktive 2003/109 razlagati tako, da pogoj, ki omogoča, da se na družinske člane osebe, ki je že pridobila status rezidenta za daljši čas – kakor so opredeljeni v členu 2(e) Direktive – razširi zakonito in nepretrgano petletno prebivanje slednjega v zadevni državi članici, ki je določeno s členom 4(1) te direktive, ne glede na trajanje bivanja slednjih na ozemlju države članice, v kateri se vloži prošnja, pomeni ugodnejši pogoj, pod katerim lahko države članice izdajo dovoljenje ES za prebivanje za daljši čas ali dovoljenje za nedoločen čas?
            
         
      (1)  Direktiva Sveta 2003/109/ES z dne 25. novembra 2003 o statusu državljanov tretjih držav, ki so rezidenti za daljši čas (posebna izdaja v slovenščini, poglavje 19, zvezek 6, str. 272).